钦定古今图书集成/明伦汇编/氏族典/第326卷 > 《廖用贤尚友录》 > 游恭
## 钦定古今图书集成/明伦汇编/氏族典/第326卷 > 《廖用贤尚友录》 > 游恭

按《十国春秋》，吴游恭，建安人。登唐进士第，博学能文
词，有名于世。初为鄂州杜洪掌书记，洪死来归，署馆
驿巡官。武义改元，迁知制诰，无何卒。恭尝奉命撰烈
祖墓志，词极体要，时辈称之。有《小东里集》三卷，《广东
里集》四卷。子简言，仕南唐。